Blaze7451/Wiki-th-20250601 huggingface dataset:
โรงแรมโฟร์ซีซันส์

ไฟล์:The Four Seasons Hotel & Resort Macau Interior Void.jpg|thumb|ภายในโรงแรมโฟร์ซีซันส์ สาขาที่มาเก๊า
โรงแรมโฟร์ซีซันส์ (Four Seasons Hotels, Inc.) เป็นบริษัทบริหารโรงแรมนานาชาติระดับห้าดาวจากประเทศแคนาดา โดยอันดับโรงแรมจากนิตยสาร Travel + Leisure และ Zagat Survey ได้จัดอันดับเป็นโรงแรมหรูหราอันดับต้นของโลก บริษัทยังคงได้ชื่อว่าเป็น บริษัทที่ดีที่สุดที่จะร่วมงานด้วย โดยนิตยสารฟอร์จูนมาตั้งแต่ปี 2531 ซึ่งล่าสุดปี 2554 ได้ถูกจัดอันดับที่ 53

**นโยบายสวัสดิภาพสัตว์**
โรงแรมโฟร์ซีซันส์ได้ประกาศคำมั่นว่าจะสั่งซื้อไข่ไก่จากฟาร์มปลอดกรงเท่านั้น 100% (ทั้งไข่ไก่สดและไข่ไก่เหลว) ตลอดทั้งการดำนเนิการทั้งโรงแรมและรีสอร์ทในสหรัฐอเมริกา แคนาดา และยุโรปภายในวันที่ 31 ธันวาคม พ.ศ. 2562

**อ้างอิง**
หมวดหมู่:เครือโรงแรม
หมวดหมู่:บริษัทของแคนาดา
อาร์ไอเอ็ม-66 สแตนดาร์ด

อาร์ไอเอ็ม-66 สแตนดาร์ด (SM-1MR/SM-2MR) เป็นอาวุธปล่อยผิวพื้นสู่อากาศพิสัยปานกลาง พัฒนาโดยบริษัทเรย์เธียน สำหรับกองทัพเรือสหรัฐอเมริกา โดยรุ่นเอสเอ็ม-1 พัฒนามาเพื่อทดแทนขีปนาวุธรุ่นก่อนหน้าอย่างอาร์ไอเอ็ม-2 เทอเรียร์ และอาร์ไอเอ็ม-24 ทาร์ทาร์ ปัจจุบันมีการพัฒนาเพิ่มระยะยิงเป็นรุ่น อาร์ไอเอ็ม-67 สแตนดาร์ด

**ผู้ใช้งานในปัจจุบัน**
อาร์ไอเอ็ม-66 จากเรือฟริเกตของกองทัพเรือสเปนในปี ค.ศ. 2006

*กองทัพเรือออสเตรเลีย

*กองทัพเรือแคนาดา

*กองทัพเรือชิลี (เรือฟริเกตชั้น Jacob van Heemskerck)

*กองทัพเรือเยอรมนี (เรือฟริเกตป้องกันภัยทางอากาศชั้น Sachsen)
Italy
*กองกัพเรืออิตาลี

*กองกำลังป้องกันตนเองทางทะเลของญี่ปุ่น

*กองทัพเรือโปแลนด์ (เรือฟริเกตชั้นโอลิเวอร์ ฮาซาร์ด เปอรรี่)

*กองทัพเรือปากีสถาน

*กองทัพเรือสาธารณรัฐเกาหลี

*กองทัพเรือเนเธอร์แลนด์

*กองทัพเรือสหรัฐอเมริกา

*กองทัพเรือสเปน (เรือฟริเกตชั้นโอลิเวอร์ ฮาซาร์ด เปอรรี่)

*กองทัพเรือตุรกี

*กองทัพเรือไต้หวัน (เรือฟริเกตชั้นโอลิเวอร์ ฮาซาร์ด เปอรรี่, ชั้นคิดด์และเรือฟริเกตชั้นนอตต์)

**อ้างอิง**

**แหล่งข้อมูลอื่น**
 เว็บไซต์ขีปนาวุธสแตนดาร์ดจากเรย์เธียน date=2007-11-16 - ฐานข้อมูลกองทัพเรือ ขีปนาวุธแสตนดาร์ด date=2007-11-16 
หมวดหมู่:อาวุธปล่อยผิวพื้นสู่อากาศ
หมวดหมู่:มิสไซล์พิสัยยาว
หมวดหมู่:มิสไซล์ของสหรัฐอเมริกา
ไหมไทยการดนตรี

ไหมไทยการดนตรี  เป็นบริษัทในเครือของ จีเอ็มเอ็ม แกรมมี่ โดยไหมไทยการดนตรีได้แยกออกมาเป็นค่ายเพลงลูกทุ่ง,หมอลำโดยไหมไทยกาดนตรีได้เปิดตัวเมื่อปี
พ.ศ. 2553

**ประวัติ**
พ.ศ. 2550 หลังจาก ไหมไทย ใจตะวัน ได้แยกตัวออกจากวงเสียงอิสาน มาอยู่ค่ายแกรมมี่โกลด์และทำวงขึ้นมาเอง  และเมื่อปีพ.ศ. 2553 ไหมไทย ใจตะวัน ได้มีวงหมอลำเป็นของตนเองและมีนักร้องมากมาย จึงมีแนวคิดที่จะสร้าง ค่ายเพลงลูกทุ่ง ออกจากส่วนของ สตริง อย่างสิ้นเชิงเพื่อความสะดวกในการทำธุรกิจโดยได้จัดตั้ง บริษัท ไหมไทยการดนตรี จำกัด ขึ้นเพื่อจะมีนักร้องในสังกัดตนเอง

**นักร้องในสังกัดในปัจจุบัน**

**นักร้องในสังกัดเพลงลูกทุ่ง**
 วงไหมไทย ใจตะวัน (อยู่ 2 ค่ายคือ ไหมไทยการดนตรี และ แกรมมี่โกลด์)- แฮ็ก เอกอมร- แซ็ก ปัญญา- แนน กนกอร- ใหม่ พัชรี- ไก่แก้ว ปิยะวงษ์- ปูเป้ ดาหลา ธัญญาพร- นีโน่ ปรีชา โพธิ์สุวรรณ์

**นักร้องในสังกัดเพลงสตริง**
 TEW LOVE^ (แนวป็อป) สมาชิก 6 คน- MY LOVE^ (แนวป็อปร็อก)(วงรุ่นน้องของวง TEW LOVE^) สมาชิก 6 คน- SamSmid สนามชิก 4 คน- GMG (แนวฮิปฮอป) สมาชิก 5 คน- TGR สมาชิก 5 คน- คอนโดมินเนียม (แนวร็อก) สมาชิก 3 คน- กรีนเนชั่น (แนวเมโทรอะคูสติก แบบวงซิงกูล่า) สมาชิก 2 คน - Yo Yo! (แนวฮิปฮอป เร้กเก้) สมาชิก 5คน- เอ็มแอนด์เอ็ม สมาชิก 4 คน

**บริษัทในเครือ**
 บริษัท ไหมไทย มิวสิก สโตร์ จำกัด- บริษัท เวที ไหมไทย จำกัด- บริษัท พระเอกใหญ่ สโตร์ จำกัด- ห้างหุ้นส่วน ใจตะวัน คอร์ปเปอร์เรชั่น จำกัด

**อัลบั้มอื่นๆ**
 น้องใหม่พระเอกใหญ่ วงไหมไทย ชุดที่ 1- น้องใหม่พระเอกใหญ่ วงไหมไทย ชุดที่ 2- คู่หู แซก ปัญญา-แฮก เอกอมร- สองสิงห์คะนองลำ- น้องใหม่พระเอกใหญ่ วงไหมไทย ชุดที่ 3- น้องใหม่พระเอกใหญ่ วงไหมไทย ชุดที่ 4 มนต์รักบ้านนา

**แหล่งข้อมูลอื่น**
หมวดหมู่:ค่ายเพลงไทย
หมวดหมู่:เพลงลูกทุ่ง
หมวดหมู่:จีเอ็มเอ็ม แกรมมี่
หมวดหมู่:บริษัทที่ก่อตั้งในปี พ.ศ. 2553
เรย์เธียน

เรย์เธียน (RTN) เป็นบริษัทสัญชาติสหรัฐอเมริกา ดำเนินธุรกิจเกี่ยวกับอุตสาหกรรมการผลิตอาวุธทางการทหาร และอุปกรณ์อิเล็กทรอนิกส์ ปัจจุบันเรย์เธียนเป็นผู้ผลิตขีปนาวุธนำวิถีที่ใหญ่ที่สุดในโลก
เรย์เธียนก่อตั้งขึ้นในปี ค.ศ. 1922 ที่เมืองเคมบริดจ์ รัฐแมสซาชูเซตส์ ประเทศสหรัฐอเมริกา ปัจจุบันที่พนักงานทั่วโลกกว่า 72,000 คน รายได้กว่า 90 % มาจากสินค้าทางทหาร ในปี ค.ศ. 2007 เรย์เธียนเป็นบริษัทจัดจำหน่ายอาวุธอันดับที่ 3 ของโลก

**อ้างอิง**

**แหล่งข้อมูลอื่น**
  เว็บไซต์ทางการ-  Raytheon Company Semiconductor Division Files Kept to Monitor the Electronics Industry, 1965–1986 (call number M0661; 11.5 linear ft.) เก็บรักษาไว้ที่  Department of Special Collections and University Archives date=2008-06-04  ที่  หอสมุด มหาวิทยาลัยสแตนฟอร์ด
หมวดหมู่:บริษัทของสหรัฐ
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2465
ยูยูฮาคุโช (ซูเปอร์แฟมิคอม)

ยูยูฮาคุโช (幽☆遊☆白書; YuYu Hakusho) เป็นวิดีโอเกมที่ผลิตโดยนัมโค ซึ่งได้รับการเปิดตัวในวันที่ 22 ธันวาคม ค.ศ. 1993 ซึ่งจัดทำขึ้นสำหรับระบบซูเปอร์แฟมิคอม และได้รับการตอบรับในเชิงบวกจากเว็บไซต์เกมสปอต โดยกล่าวว่าคล้ายราวกับว่ากำลังชมอนิเมะอยู่ รวมถึงเป็นเกมจากอนิเมะที่ยอดเยี่ยมเกมหนึ่งของนัมโค

**รูปแบบการเล่น**
ยูยูฮาคุโช หรือ คนเก่งฟ้าประทาน เป็นวิดีโอเกมที่อิงมาจากมังงะและอนิเมะซีรีส์ ยูยูฮาคุโช ซึ่งได้รับการตีพิมพ์อย่างต่อเนื่องในนิตยสารจัมพ์รายสัปดาห์
โดยเกมชุดนี้มีรูปแบบคล้ายกับเกมแอ็คชั่น จำพวกเกมต่อสู้ 2 มิติ ซึ่งมีส่วนที่ต่างออกไปจากกระแสหลักที่ได้รับความนิยมในช่วงนั้น โดยเป็นรูปแบบ วิฌวลแบทเทิล ซึ่งเป็นรูปแบบที่ไม่ซ้ำกับเกมต่อสู้ที่ได้กล่าวถึงก่อนหน้านี้ และสามารถควบคุมโดยการกดปุ่มทิศทางร่วมกับปุ่มคำสั่งทางขวามือ ซึ่งจะส่งผลให้ตัวละครมีการกระทำในรูปแบบต่าง ๆ โดยมีทางเลือกที่กำหนดไว้และเป็นการบังคับที่เรียบง่ายหากแต่มีกลศึกที่แยบยล
นอกจากนี้ ยังได้มีการเชิญนักพากย์มาร่วมให้เสียงพากย์ตัวละครต่าง ๆ ตลอดจนภาพแอนิเมชันและเสียงประกอบได้ถูกนำมาใช้อย่างล้นเหลือ ซึ่งเกมชุดนี้ได้รับการเปิดตัวก่อนที่จะมียูยูฮาคุโช โทคุเบ็ทสุเฮ็น เป็นภาคต่อในเวลาต่อมา

**โหมดเกม**
เกมสามารถเล่นได้โดยใช้พาสเวิร์ดประกอบการเล่นในโหมดเนื้อเรื่องได้ ซึ่งเกมประกอบด้วยโหมดต่างๆดังต่อไปนี้:
โหมดเนื้อเรื่อง
เป็นโหมดที่สามารถเพลิดเพลินกับภาพยนตร์และเหตุการณ์ต่าง ๆ ได้ โหมดนี้จะทำการต่อสู้กับเหล่าศัตรูและจะได้พบกับฉากจบเมื่อเอาชนะภารกิจทั้งหมดจนเสร็จสิ้น และจะมีตัวละครปรากฏเพิ่มในโหมดฟรีเพลย์ซึ่งสามารถนำมาควบคุมได้
โหมดฟรีเพลย์
เป็นโหมดที่สามารถเลือกตัวละคร เพื่อสู้กับฝ่ายซีพียูหรือผู้เล่นคนอื่นๆได้ ซึ่งมีทั้งการต่อสู้แบบหนึ่งต่อหนึ่ง รวมถึงการต่อสู้แบบทีมโดยเลือกตัวละครได้ทีมละ 5 ตัว นอกจากนี้หากกดสูตรก็จะสามารถเพิ่มตัวละครที่นำมาใช้ควบคุมได้ นอกจากนี้ยังมีโหมดซ่อน ที่ต้องทำการกดสูตรก่อนที่จะปรากฏเพิ่มในหน้าเมนู

**ตัวละคร**
เกมนี้มีตัวละครทั้งสิ้น 18 ตัว รวมตัวละครพิเศษอีก 1 ตัว ซึ่งมีตัวละครหลักดังต่อไปนี้:
อุราเมชิ ยูสึเกะ
เป็นตัวเอกของเรื่อง มีความสมดุลในด้านการต่อสู้ และเป็นตัวละครที่ง่ายต่อการควบคุม และมีรูปแบบการโจมตีที่หลากหลาย
คุวาบาระ คาซึมะ
เป็นเพื่อนร่วมชั้นของยูสึเกะ มีพลังโจมตีที่ไม่สูงมากนัก หากแต่มีพลังป้องกันในระดับสูงตลอดจนมีความสามารถในการฟื้นตัว ท่าโจมตีของเขาคือการใช้ดาบแสงที่สร้างขึ้นจากวิญญาณของตนเอง
คุราม่า
เป็นปีศาจที่มีพลังในการควบคุมพืช เป็นตัวละครที่อาศัยเวลาในการดำเนินกลศึก แต่มีสกิลในส่วนเสริมอยู่ในเกณฑ์ที่ดี รวมถึงมีการเพิ่มความสามารถเมื่อแปลงร่างเป็นปีศาจจิ้งจอกสีเงิน
ฮิเอ
เป็นตัวละครที่มีนัยน์ตามาร ซึ่งเป็นตัวละครที่มีความเชี่ยวชาญในการโจมตีระยะประชิด มีความสามารถโดยรวมในระดับสูง ทั้งยังมีพลังมังกรเพลิงดำที่ทรงพลานุภาพ รวมถึงมีวิชาดาบที่เก่งกาจ
ปรมาจารย์เก็นไค
เป็นอาจาย์ของยูสึเกะ มีรูปแบบการโจมตีแบบเดียวกับยูสึเกะ แต่มีพลังโจมตีและป้องกันค่อนข้างต่ำ เป็นตัวละครที่มีเทคนิคการโจมตีแบบเน้นทำลายฝ่ายตรงข้าม ในโหมดเนื้อเรื่องเธอได้ปกปิดใบหน้าที่แท้จริงอยู่ตลอดเวลา ก่อนที่จะเผยให้เห็นใบหน้าที่แท้จริงในภายหลัง

**อ้างอิง**
หมวดหมู่:เกมยูยูฮาคุโช
หมวดหมู่:เกมจากค่ายนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2536
แม่แบบ:Why/doc

=== Usage**
To tag a statement as being in need of clarification, add the following code:
This tag adds pages with tagged statements into :Category:Wikipedia articles needing clarification, or a dated subcategory thereof.

**See also**
ca:Plantilla:Motiu necessari
en:Template:Why
ko:틀:왜
pt:Predefinição:Por quê
คนพันธุ์ร็อก

คนพันธุ์ร็อก เป็นสตูดิโออัลบั้มชุดแรกของไฮ-ร็อก สังกัดอาร์.เอส.โปรโมชั่น ออกจำหน่ายในปี พ.ศ. 2533 โดยมี จิรพรรณ อังศวานนท์ แห่งวงบัตเตอร์ฟลาย เป็นโปรดิวเซอร์ ราคาจำหน่ายตามที่ปรากฏบนปกอัลบั้ม 80 บาท

**คำโปรย**
กำเนิดจากความรู้สึกสามัญของมนุษย์
บางครั้งอ่อนพริ้วไหวราวกับสายลม
บางครั้ง...โหม ซัดกระหน่ำเกรี้ยวกราดดุจพวยคลื่น
คนเราซ่อนอะไรไว้ในใจมากมายนัก
ดนตรีร็อกปลดปล่อยความอึดอัดมืดทึบนั้นได้...เชื่อหรือไม่?

**รายชื่อเพลง(เรียงตามเทปคาสเซ็ท)**

**ทีมงาน**
โปรดิวเซอร์: จิรพรรณ อังศวานนท์
โค-โปรดิวเซอร์: โยธิน ชีรานนท์, พงษ์ศักดิ์ ภูววีรานนท์
คอนเซปต์ครีเอทีฟ: ธนพล อินทฤทธิ์
ซาวด์แมน: ต่อพงศ์ สายศิลป์, วราวุธ เปี่ยมมงคล, พงษ์ศักดิ์ เกาหอม
มิกซ์ดาวน์: โยธิน ชีรานนท์
สถานที่บันทึกเสียง: บัตเตอร์ฟลายสตูดิโอ
กีตาร์ไฟฟ้า: ศิริศักดิ์ ศิริโชตินันท์, ไพบูลย์ อัชรากุล, จิรพรรณ อังศวานนท์
เบสกีตาร์: สมโชค เปี่ยมเล้าทอง
คีย์บอร์ด&ซินเธอร์ไซเซอร์: สุรสีห์ อิทธิกุล, อรรถพร ชูโต
กลองโปรแกรม: กรเณศร์ วสีนนท์
ไลริเชียนส์: ธนพล อินทฤทธิ์, ศุ บุญเลี้ยง, สมหวัง อนุศักดิ์เสถียร, พิจิกา
กลองชุด:กิตติศักดิ์ เจริญคงสมัย (Uncredit)

**เบื้องหลังและความสำเร็จ**
คนพันธุ์ร็อก เป็นสตูดิโออัลบั้มชุดแรกของไฮ-ร็อก ออกเผยแพร่เมื่อปี พ.ศ. 2533 นับเป็นอัลบั้มที่พลิกโฉมหน้าวงการเพลงสากลในประเทศไทยอีกครั้งหนึ่ง ด้วยการเป็นเฮฟวี่เมทัลและฮาร์ดร็อกที่หนักหน่วง รุนแรง ประกอบกับการแต่งกายของนักดนตรีที่เต็มไปด้วยสีสันฉูดฉาด จัดจ้าน ซึ่งนับว่าเป็นการแหวกแนว แต่กลับได้รับความนิยมเป็นอย่างมาก โดยมี กว่าจะรู้สึก ซึ่งเป็นเพลงในแบบบัลลาร์ดเป็นเพลงแรกที่ได้รับการโปรโมต
อีกทั้งยังมีชื่อเข้าชิงรางวัลสีสันอะวอร์ดส์ สาขาศิลปินหน้าใหม่ยอดเยี่ยมประจำปีอีกด้วย 

**อ้างอิง**

**แหล่งข้อมูลอื่น**
  อัลบั้ม คนพันธุ์ร็อก ทั้งอัลบั้มfix-attempted=yes 
หมวดหมู่:อัลบั้มเพลงไทยในปี พ.ศ. 2533
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
บัญญัติผ่าแปด

บัญญัติผ่าแปด เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท
อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ คนพันธุ์ร็อก ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค 
มีเพลงที่ได้รับการโปรโมต คือ นานแสนนาน, นางฟ้าหรือปีศาจ, หมายเหตุพันธุ์ร็อก, ชนวนระเบิด, คือเพื่อน และ ปิดตาย นอกจากนี้แล้วยังมีมิวสิกวิดีโอในเพลง นานแสนนาน ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว
แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก

**รายชื่อเพลง**

**ทีมงาน**
โปรดิวเซอร์: จิรพรรณ อังศวานนท์, พงษ์ศักดิ์ ภูววีรานนท์, คณิต พฤกษ์พระกานต์
มิกซ์ดาวน์: กรเณศร์ วสีนนท์
ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์
กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป) , ไพบูลย์ อัชรากุล, สุรัช ทับวัง (เพลงชนวนระเบิด)
กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์
เปียโน: สุรโชค สาตราภัย, ไพบูลย์ อัชรากุล
คีย์บอร์ด: ปีเตร วี.อี.มารร์, อรรถพร ชูโต
เบสกีตาร์: ออสมัน ซูเฟียนี่
กลอง: โรเบิร์ต ดีล่า
คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์
ห้องบันทึกเสียง: บัตเตอร์ฟลายสตูดิโอ

**อ้างอิง**

**แหล่งข้อมูลอื่น**
 อัลบั้ม บัญญัติผ่าแปด ทั้งอัลบั้มfix-attempted=yes 
หมวดหมู่:อัลบั้มเพลงไทยในปี พ.ศ. 2534
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
เจ็บกว่านี้มีอีกไหม

เจ็บกว่านี้มีอีกไหม เป็นสตูดิโออัลบั้มชุดที่ 3 ของไฮ-ร็อก ออกจัดจำหน่ายและเผยแพร่ในกลางปี พ.ศ. 2536 ราคาจำหน่ายตามที่ปรากฏบนปกอัลบั้ม 90 บาท
โดยอัลบั้มชุดนี้ได้ทิ้งช่วงระยะเวลาจากอัลบั้ม บัญญัติผ่าแปด ซึ่งเป็นอัลบั้มก่อนหน้านั้น 2 ปี โดยในครั้งนี้ได้มีการเปลี่ยนแปลงทีมโปรดิวเซอร์ จาก จิรพรรณ อังศวานนท์ แห่งวงบัตเตอร์ฟลาย มาเป็นทีมงานของ อาร์.เอส.โปรโมชั่น ซึ่งเป็นต้นสังกัดทั้งหมด และเปิดโอกาสให้ทางวงมีส่วนร่วมในการผลิตมากยิ่งขึ้น โดย เป้ หรือ สุรัช ทับวัง ได้มีโอกาสแต่งเพลงและทำนองและเป็นโค-โปรดิวเซอร์ ด้วย ขณะที่สมาชิกในวงยังคงเป็นสมาชิกชุดเดิมจากอัลบั้มชุดที่แล้ว
ขณะที่การแต่งกายได้ลดความจัดจ้านและสีสันลง ไปเป็นแบบราบง่ายแต่ดูดีขึ้น และดนตรีก็ได้ลดความร้อนแรงลงด้วย แต่ก็ยังคงความหนักแน่นในแบบเฮฟวี่เมทัลอยู่ ขณะที่หน้าปกอัลบั้มก็ได้รับคำวิจารณ์ว่า ออกแบบมาได้สวย ซึ่งเพลงที่ได้รับความนิยมในอัลบั้มชุดนี้ได้แก่ อย่ากลับมา, เจ็บกว่านี้มีอีกไหม , เกินห้ามใจ, คลื่นหัวใจ, สิ่งนั้น เป็นต้น
ซึ่งก่อนออกอัลบั้มชุดนี้ไม่นาน ไฮ-ร็อกได้ร่วมแสดงในช็อต ชาร์จ ช็อก ร็อก คอนเสิร์ต ที่อินดอร์ สเตเดียม หัวหมาก เมื่อวันที่ 25 พฤษภาคม ปีเดียวกัน ร่วมกับหิน เหล็ก ไฟ และหรั่ง ร็อคเคสตร้า ด้วย ซึ่งนับเป็นคอนเสิร์ตที่ประสบความสำเร็จอย่างมากในรอบปี 

**รายชื่อเพลง**

**อ้างอิง**

**แหล่งข้อมูลอื่น**
 อัลบั้ม เจ็บกว่านี้มีอีกไหม ทั้งอัลบั้มfix-attempted=yes 
หมวดหมู่:อัลบั้มเพลงไทยในปี พ.ศ. 2536 
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
เอชไอวี (อัลบั้ม)

HIV เป็นสตูดิโออัลบั้มชุดที่ 4 ของไฮ-ร็อก ออกจัดจำหน่ายในช่วงปลายปี พ.ศ. 2539 โดยอัลบั้มชุดนี้เกิดขึ้นหลังจากที่ สุรัช ทับวัง หรือ เป้ นักร้องนำของวงได้ออกอัลบั้มชุดพิเศษ กับ พิสุทธิ์ ทรัพย์วิจิตร ในชุด ร็อกอำพัน ที่เป็นการนำเพลงของดิอิมพอสซิเบิ้ลมาทำดนตรีและร้องใหม่ในแบบเฮฟวี่เมทัล ในกลางปี พ.ศ. 2537 
อัลบั้มชุดนี้ ทางวงนี้ได้มีส่วนร่วมอย่างเต็มที่โดยเป็นโปรดิวเซอร์เอง และเป้ในฐานะนักร้องนำ ได้แต่งเพลงและทำนองมากขึ้น โดยแนวดนตรีในชุดนี้ได้ลดความหนักแน่นในแบบเฮฟวี่เมทัลลงจากที่เคยเป็น ๆ มา โดยเปลี่ยนไปเป็นอัลเทอร์เนทีฟและฟังก์ร็อกมากขึ้น ตามกระแสความนิยมที่กำลังได้รับความนิยมในขณะนั้น รวมทั้งการแต่งกายด้วยที่ได้เปลี่ยนไปใส่ชุดที่เรียบขึ้น เป็นสีเดียวตลอดทั้งชุด คือ สีดำและสีทอง โดยชื่ออัลบั้มคำว่า "HIV" หรือ "H-IV" นั้นหมายถึง ไฮ-ร็อก ชุดที่ 4 โดยที่เลข 4 เป็นเลขโรมัน นั่นเอง
ในขณะที่สมาชิกในวงได้เปลี่ยนแปลงตัวจาก เสรี วิหคเหิร หรือ แม็ก มือคีย์บอร์ด ซึ่งเป็นผู้ร่วมก่อตั้งวงมาด้วย เป็น ต้อม วัชระ จันทรบุตร
ซึ่งจากการที่เปลี่ยนแปลงตัวตนเช่นนี้ ทำให้อัลบั้มชุดนี้ไม่ได้รับการตอบรับเท่าที่ควรเหมือนชุดก่อน ๆ ที่แล้วมา และนับเป็นสตูดิโออัลบั้มชุดสุดท้ายด้วยของทางวง ในนาม ไฮ-ร็อก ตราบจนปัจจุบันนี้ ซึ่งหลังจากนี้แล้ว ปี 2540 สมาชิกในวงก็ต่างแยกย้ายกันไป


**รายชื่อเพลง**
1.สรุปไปเลย (คำร้อง/ทำนอง :สุทธิพงษ์ วัฒนจัง เรียบเรียง:สุรพันธ์ จำลองกุล ,สุรัช ทับวัง
2.คำเดียวเท่านี้ (คำร้อง :สุทธิพงษ์ วัฒนจัง/ ทำนอง สุรัช ทับวัง /เรียบเรียง สุรพันธุ์ จำลองกุล,วัชระ จันทะบุตร
3.สั่น (คำร้อง:สุทธิพงษ์ วัฒนจัง/ ทำนอง ดำรงค์เดช เจริญบุตร /เรียบเรียง ดำรงเดช เจริญบุตร,สุรัช ทับวัง
4.รักไม่เคยทำร้าย (คำร้อง :สุทธิพงษ์ วัฒนจัง ทำนอง/เรียบเรียง :สุรพันธ์ จำลองกุล
5.คน (คำร้อง สุรัช ทับวัง,สุทธิพงษ์ วัฒนจัง /ทำนอง/เรียบเรียง :สุรัช ทับวัง
6.โดดเดี่ยว (คำร้อง สุรพันธ์ ชาญวิชณานันต์ /ทำนอง สุรพันธ์ ชาญวิชณานันต์ /เรียบเรียง อนุรักษ์ ยิ่งนคร
7.เลือดเข้าตา (คำร้อง สมชาย ผู้นำพล /ทำนอง สุรัช ทับวัง /เรียบเรียง สุรัช ทับวัง,อนุรักษ์ ยิ่งนคร
8.ฉันรักเธอ (คำร้อง สุทธิพงษ์ วัฒนจัง,สุรัช ทับวัง /ทำนอง/เรียบเรียง สุรัช ทับวัง
9.หลบไป...ไอ้น้อง (คำร้อง) พิสุทธิ์ ทรัพย์วิจิตร /ทำนอง/เรียบเรียง สุรัช ทับวัง
10.ขอร้อง (คำร้อง) สุทธิพงษ์ วัฒนจัง/ทำนอง/เรียบเรียง สุรัช ทับวัง

**อ้างอิง**

**แหล่งข้อมูลอื่น**
 อัลบั้ม HIV ทั้งอัลบั้มfix-attempted=yes 
หมวดหมู่:อัลบั้มเพลงไทยในปี พ.ศ. 2538 
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
เจย์ สเปียริง

เจย์ ฟรานซิส  สเปียริง (Jay Francis Spearing)  เกิดเมื่อวันที่ 25 พฤศจิกายน ค.ศ. 1988 เป็นนักฟุตบอลชาวอังกฤษ เล่นในตำแหน่งกองกลาง ให้กับแทรนเมียร์ โรเวอส์ ในอีเอฟแอลลีกทู เขาได้เข้ามาเล่นให้กับ สโมสรฟุตบอลลิเวอร์พูล ในปี 2010

**อ้างอิง**

**แหล่งข้อมูลอื่น**
 LFCHistory.net profile- Official LFC Website profile
*name=Jay Spearing- 4thegame profile date=2009-08-02 - ESPN profile date=2010-02-05 - Premier League profile date=2011-04-15 
ส
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:บุคคลจากเทศมณฑลเมอร์ซีย์ไซด์
หมวดหมู่:กองกลางฟุตบอล
คาชิบะ

คาชิบะ (Kashiba) เป็นนครที่ตั้งอยู่ทางตะวันตกของจังหวัดนาระ ประเทศญี่ปุ่น ยกฐานะเป็นเทศบาลนครเมื่อวันที่ 1 ตุลาคม ค.ศ. 1991 มีขนาดพื้นที่ทั้งสิ้น 24.26 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 77,516 คน

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดนาระ
คัมภีร์ลับเจ้านินจา

คัมภีร์ลับเจ้านินจา (隠の王 Nabari no Ō) เป็นการ์ตูนญี่ปุ่น โดยยูกิ คามาตานิ ในประเทศไทยได้รับการตีพิมพ์โดย สำนักพิมพ์ Pig

**เนื้อเรื่อง**
โรคุโจ มิฮารุ นักเรียน มัธยมต้นที่แสนจะธรรมดา และไม่เคยใส่ใจกับเรื่องรอบตัว ทว่าในร่างกายของเขากลับมี ฮิจุทสึ (ศาสตร์ลับ) ที่แข็งแกร่งที่สุดนามว่า “ชินระบันโซ” ซึ่งเป็นศาสตร์ยิ่งใหญ่ที่ถูกสร้างโดยโลกแห่งนาบาริ (โลกนินจา)  แต่ถึงกระนั้น มิฮารุก็ไม่อาจใช้ชิระบันโชเองได้ ในโลกนาบาริมีกลุ่ม “ไคโรชู” หนึ่งในนินจาจากหมู่บ้านอิงะซึ่งทรงอิทธิพล แม้ว่าจะอยู่ในยุคปัจจุบัน แต่ก็ได้เคลื่อนไหวเพื่อให้ได้มาซึ่งชิระบันโช อีกด้านหนึ่ง มิฮารุ ก็มี คุโมฮิระ โทบาริ ดูแรนดอล อาจารย์สอนภาษาอังกฤษของโรงเรียนมันธยมต้นบังเต็น และโคอิจิเพื่อนสนิทเป็นนินจาคอยคุ้มกัน มิฮารุได้พบกับ ไรเม หญิงสาวซามูไรจากหมู่บ้านฟูมะ ไรเมแนะนำให้มิฮารุไปหาผู้นำของฟูมะ เพื่อหาวิธีถอดชิระบันโชออกมาจากตัวมิฮารุ ทว่าเมื่อมิฮารุและพวกไปถึง กลับพอหมู่บ้านอยู่ในสภาพถูกโจมตี จากกลุ่มไคโรซู ซึ่งต้องการแย่งชิงคัมภีร์ศาสตร์ลับของฟูมะ ในการวิจัยเรื่องการถอดชิระบันโชจากมิฮารุ ที่นั่น กลุ่มของมิฮารุได้พบกับ โยอิเต ชายหมุ่มผู้ใช้คิระ ศาสตร์ลับต้องห้ามที่ทรงพลังมากที่สุดศาสตร์หนึ่ง ซึ่งต้องพันธนาการด้วยชีวิตตนเอง โยอิเตแข็งแกร่งมาก จนไม่มีใครต่อกรได้ ในที่สุดคัมภีร์ลับของฟูมะก็ถูกชิงไป หลังจากมิฮารุและพวกกลับมาจากฟูมะ แม้จะมีโคอิจิ และไรเมคอยคุ้มกัน แต่มิฮารุก็ถูกโยอิเตมาพาตัวไป โยอิเตอ้างว่าการที่เขาได้ใช้คิระใส่พวกพ้องของมิฮารุ เสมือนเป็นการฝังจิตใจของเขาลงไป ดังนั้นเมื่อเขาตาย พวกพ้องของมิฮารุก็จะตายด้วย โยอิเตต้องการให้มิฮารุใช้ชิระบันโช ในการลบตัวตนของเขาให้หายไปจากโลกใบนี้ ดังนั้นแล้ว มิฮารุจึงสัญญากับโยอิเตอย่างลับๆ ว่าทั้งสองคนจะช่วยกัน ทำให้มิฮารุสามารถใช้ชิระบันโชได้

**ตัวละครหลัก**
 โรคุโจว มิฮารุ (六条 壬晴 Rokujō Miharu)
นักเรียนมัธยมวัย 14 ปี เนื่องจากสูญเสียพ่อแม่ตั้งแต่วัยเด็ก จึงเป็นคนเฉยชาไม่สนต่อโลก เนื่องจากในตัวมีศาสตร์ลับที่ยิ่งใหญ่หลับไหลอยู่ นามว่า “ชินระบันโช” จึงเป็นที่ต้องการตัวของหมู่บ้านอิงะ- โยอิเต (宵風 Yoite)
เป็นคนเงียบๆเก็บตัว ถือครองศาสตร์ลับต้องห้ามนาม "คิระ" แห่งอิงะ ซึ่งเป็นศาสตร์ลับที่น่ากลัวที่สุดในบรรดาศาสตร์ลับของห้าหมู่บ้าน แต่ต้องแลกด้วยชีวิตของตนเอง- คุโมฮิระ ดูรัลดอล โทบาริ (雲平・帷・デュランダル Kumohira Tobari Dyurandaru)
โทบาริเป็นอาจารย์สอนภาษาอังกฤษในโรงเรียนของหมู่บ้านบังเต็นที่มิฮารุอาศัยอยู่ เป็นผู้ถือครองศาสตร์ลับ "เอ็นเง็นสึริน" แห่งบังเต็น- ไอซาว่า โคอิจิ (相澤 虹 Aizawa Kōichi)
นักเรียนเพื่อนร่วมชั้นของมิฮารุ เป็นอมตะจากการใช้ชิระบันโชของแพทย์คนหนึ่งในสมัยเอโดะ- ชิมิซึ ไรเม (清水 雷鳴 Nabari no Ō)
เป็นเด็กนักเรียนสาวจากโตเกียว ไรเมถือเป็นซามูไร 1 ใน 2 คนของตระกูลที่ยังเหลืออยู่ จากการฆ่าล้างตระกูลของพี่ชายนามว่า ไรโค

**กลุ่มในโลกนาบาริ**
หมู่บ้านบังเต็น เป็นหมู่บ้านในอดีตที่ล่มไปแล้ว แต่ถึงกระนั้นก็ยังมีผู้สืบทอดอยู่ คือ คุโมฮิระ โทบาริ
หมู่บ้านฟูมะ เป็นหมู่บ้านที่อยู่ในเขาลึก คนทั่วไปจะไม่สามารถหาหมู่บ้านนี้เจอได้
หมู่บ้านอิงะ หรือกลุ่มไคโรซู โลกเบื้องหน้าเปิดธุกิจการโรงแรม เป็นกลุ่มที่จ้องจะชิงคัมภีร์ศาสตร์ลับของหมู่บ้านต่างๆ
หมู่บ้านโทงากุชิ หรือในโลกเบื้องหน้า คือ บริษัท ฟร๊อค บลู ได้ถอนตัวออกจากโลกแห่งนาบาริไปแล้ว
หมู่บ้านโคงะ ตั้งอยู่ในโรงเรียนมัธยมอัลยา
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2551
หมวดหมู่:นินจาในอนิเมะและมังงะ
ราชชาฮี

ราชชาฮี (রাজশাহী) เป็น 1 ใน 6 มหานครของประเทศบังกลาเทศ มีฉายาว่า เมืองผ้าไหมและเมืองการศึกษา ตั้งอยู่ทางทิศเหนือ-ตะวันตกของประเทศ มีประชากรราว 1,000,000 คน มีพื้นที่  96.69 ตร.กม. (37.33 ตร.ไมล์) บนฝั่งเหนือของแม่น้ำปัทมา

**อ้างอิง**
หมวดหมู่:เมืองในประเทศบังกลาเทศ
เคะ

เคะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า け มีที่มาจากตัวเขียนหวัดของมันโยงะนะ 計 และคะตะกะนะเขียนว่า ケ มีที่มาจากส่วนซ้ายของมันโยงะนะ 介 ออกเสียงว่า ke เมื่อเติมดะกุเต็งจะออกเสียงว่า ge ในพยางค์แรก และแปรเสียงอยู่ระหว่าง IPA|ŋe กับ IPA|ɣe ในพยางค์อื่น
け เป็นอักษรลำดับที่ 9 อยู่ระหว่าง く (คุ) กับ こ (โคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ け เป็นอักษรลำดับที่ 31 อยู่ระหว่าง ま (มะ) กับ ふ (ฟุ)

**อักษรแบบอื่น**
อักษรแบบอื่นของเคะคือคะนะขนาดเล็ก ゖ, ヶ ใช้กำกับตัวเลขหรือคันจิตัวเลขเพื่อแสดงหน่วยนับ อ่านได้หลายอย่างได้แก่ か, が, こ (เสียงแรกสามารถใช้ ゕ, ヵ แทนได้) บางสำเนียงอ่านเป็น け, っけ เมื่ออยู่ท้ายคำ ตัวอย่างเช่น 3ヶ (สามอัน), 4ヶ所 (สี่แห่ง), 5ヶ条 (ห้าบท), 6ヶ月 (หกเดือน) ดูเพิ่มที่ เคะตัวเล็ก
ข้อความภาษาญี่ปุ่นทั่วไปไม่เติมฮันดะกุเต็งบนเคะ แต่อาจนักภาษาศาสตร์อาจเติมฮันดะกุเต็งบนเคะ け゚, ケ゚ เพื่อแสดงเสียง IPA|ŋe

**ลำดับขีด**
ฮิระงะนะ け มีลำดับขีด 3 ขีดดังนี้
# ขีดเส้นตั้งจากบนลงล่าง โดยโค้งออกซ้ายเล็กน้อย แล้วตวัดขึ้นที่ปลาย
# ขีดเส้นนอนในตำแหน่งกึ่งบน ถัดจากเส้นแรกไปทางขวา
# ขีดเส้นตั้งจากบนลงล่างให้ตัดกับเส้นที่สอง ปลายเส้นโค้งงอไปทางซ้าย
คะตะกะนะ ケ มีลำดับขีด 3 ขีดดังนี้
# ขีดเส้นโค้งลงทางซ้าย จากด้านบนถึงกึ่งกลาง
# ขีดเส้นนอนจากซ้ายไปขวา โดยเริ่มที่กึ่งกลางของเส้นแรก
# ขีดเส้นโค้งลงทางซ้าย โดยเริ่มที่กึ่งกลางของเส้นที่สอง

**คันจิ**
ตัวอย่างคันจิที่อ่านว่าเคะ และขึ้นต้นด้วยเคะ มีดังนี้

**อ้างอิง**

**ดูเพิ่ม**
 เคะตัวเล็ก (ゖ, ヶ)
หมวดหมู่:คะนะ
เว็สต์โวเกย

เว็สต์โวเกย
เว็สต์โวเกย (Vestvågøy) เป็นเกาะในประเทศนอร์เวย์ และเป็นเทศบาลของเทศมณฑลนูลัน เป็นส่วนหนึ่งในเขตลูฟูเติน ทางตะวันออกเฉียงเหนือของเมืองมอสเกเนส นอกฝั่งตะวันตกเฉียงเหนือ ในทะเลนอร์วีเจียน เมืองมีประชากร 10,813 คน
Borg-Wikingermuseum-22-Schiff-2019-gje.jpg|Borg
Eggum-06-Yachthafen-2019-gje.jpg|Eggum
Unstad-12-Strand-2019-gje.jpg|Unstad
Haukland-28-Strand-2019-gje.jpg|Haukland
Gravdal-Buksnes-Stabkirche-16-2019-gje.jpg|Gravdal
Mortsund-70-Panorama-2019-gje.jpg|Mortsund
Leknes-02-Costa Pacifica-2019-gje.jpg|Leknes
Sennesvik-34-2019-gje.jpg|Sennesvik
Ramsvik-12-2019-gje.jpg|Ramsvik
Valberg-20-Kirche-2019-gje.jpg|Valberg

หมวดหมู่:เกาะในประเทศนอร์เวย์
หมวดหมู่:เทศบาลของประเทศนอร์เวย์
หมวดหมู่:เทศมณฑลนูลัน
กลูออน

กลูออน (Gluon) เป็นอนุภาคมูลฐานที่ทำหน้าที่เป็นอนุภาคแลกเปลี่ยน (หรือเกจโบซอน) ของอันตรกิริยาอย่างเข้มระหว่างควาร์ก คล้ายกับการแลกเปลี่ยนโฟตอนในแรงแม่เหล็กไฟฟ้าระหว่างอนุภาคที่มีประจุ 2 ตัว
เนื่องจากควาร์กนั้นประกอบกับขึ้นเป็นแบริออน และมีอันตรกิริยาอย่างเข้มเกิดขึ้นระหว่างแบริออนเหล่านั้น จึงอาจกล่าวได้ว่า แรงสี (color force) เป็นแหล่งกำเนิดของอันตรกิริยาอย่างเข้ม หรืออาจกล่าวว่าอันตรกิริยาอย่างเข้มเป็นเหมือนกับแรงสี ที่ครอบคลุมอนุภาคอื่น ๆ มากกว่าแบริออน ตัวอย่างเช่น เมื่อโปรตอนและนิวตรอนดึงดูดกันและกันในนิวเคลียส เป็นต้น
กล่าวในเชิงเทคนิค กลูออนก็คือเกจโบซอนแบบเวกเตอร์ที่เป็นตัวกลางของอันตรกิริยาอย่างเข้มของควาร์กในควอนตัมโครโมไดนามิกส์ (QCD) ซึ่งแตกต่างกับโฟตอนที่เป็นกลางทางไฟฟ้าของควอนตัมอิเล็กโตรไดนามิกส์ (QED) ตัวกลูออนเองนั้นมีประจุสี (color charge) ดังนั้นจึงมีส่วนอยู่ในอันตรกิริยาอย่างเข้มเพื่อทำหน้าที่เป็นตัวกลาง ทำให้การวิเคราะห์ QCD ทำได้ยากกว่า QED เป็นอย่างมาก

**อ้างอิง**

**หนังสืออ่านเพิ่มเติม**

**แหล่งข้อมูลอื่น**
  Summary tables in the "Review of particle physics"-  DESY glossary-  Logbook of gluon discovery
กลูออน
หมวดหมู่:โบซอน
จักรวาล (อัลบั้ม)

จักรวาล เป็นสตูดิโออัลบั้มเดี่ยวของเทียรี่ เมฆวัฒนา นับเป็นสตูดิโออัลบั้มชุดที่ 9 ของเทียรี่ เผยแพร่และจัดจำหน่ายโดย วอร์เนอร์ มิวสิก ไทยแลนด์  ในวันที่ 16 ตุลาคม พ.ศ. 2546
อัลบั้มชุดนี้นับเป็นอัลบั้มที่แปลกแหวกแนวไปจากแนวเดิม ๆ ของเทียรี่ สมาชิกวงคาราบาว จากที่เคยทำเพลงในแนวเพื่อชีวิตผสมกับลูกทุ่ง มาเป็นแบบโปรเกรสซีฟร็อกที่เป็นเพลงบรรเลงทั้งหมด ซึ่งหาได้น้อยมากในศิลปินเพลงชาวไทย
เทียรี่ได้เริ่มทำอัลบั้มชุดนี้มาตั้งแต่ปี พ.ศ. 2536 และทำเก็บเรื่อยมา โดยมิได้นำไปเสนอต่อสังกัดใด  ซึ่งเพลงบางเพลง เช่น สหัสรังสี ที่หมายถึง ดวงอาทิตย์ ก็ใช้วิธีการเก็บตัวอยู่ในห้องคนเดียว เปิดไฟสีแดง เพื่อให้เข้าถึงความร้อนของดวงอาทิตย์, หมื่นไมล์ทะเล หมายถึง มหาสมุทร นั้นก็ได้ทำไว้ตั้งแต่อายุ 23 ปี
อัลบั้มชุดนี้มีผู้นำไปเปรียบเทียบกับ คิทาโร คีตกวีชาวญี่ปุ่นระดับโลก ที่มีผลงานในแนวเดียวกัน  และในเพลง อุกกาบาต มีชื่อเข้าชิงรางวัลสีสันอะวอร์ดส์สาขาเพลงบรรเลงยอดเยี่ยมอีกด้วย (แต่รางวัลนี้ตกเป็นของ Traffic ของธนภัทร มัธยมจันทร์) 

**คำโปรย**
จักรวาล ยิ่งใหญ่ ไพศาล
มนุษย์นั้น ยิ่งใหญ่ จริงหรือ

**รายชื่อเพลง**

**เครดิต**
กีตาร์: เทียรี่ เมฆวัฒนา, สร่างศัลย์ เรืองศรี
คีย์บอร์ด: วันชัย ปิ่นทอง, สมพล วัฒนมงคล, ฮานส์ เวอร์มูเลน
เบส: ชานนท์ คงทอง
กลอง: สนอง โสตถิลักษณ์
มิกซ์ ดาวน์: สนอง โสตถิลักษณ์, กีรติ พรหมสาขา ณ สกลนคร
แต่ง, เรียบเรียง, โปรดิวซ์: เทียรี่ เมฆวัฒนา
บันทึกเสียง: เซ็นเตอร์ สเตจ, เจสซี่&เจน สตูดิโอ
ถ่ายภาพ: ชัยชนะ สิมะเสถียร
อาร์ต ไดเร็คเตอร์ & คัฟเวอร์ ดีไซน์: วริศ ษัฏเสน

**อ้างอิง**

**แหล่งข้อมูลอื่น**
 จักรวาล- อุกกาบาต
หมวดหมู่:อัลบั้มเพลงในปี พ.ศ. 2546
หมวดหมู่:อัลบั้มเพลงไทยสากล
หมวดหมู่:คาราบาว
เกาะสแตเทน

เกาะสแตเทน (Staten Island) เป็นโบโรฮ์ในนิวยอร์กซิตี รัฐนิวยอร์ก สหรัฐอเมริกา ตั้งอยู่ทางทิศตะวันตกเฉียงใต้ของเมือง ในอ่าวนิวยอร์ก แยกออกจากเกาะลองไอแลนด์โดยช่องแคบแนร์โรส์ และทางด้านตะวันตกแยกออกจากรัฐนิวเจอร์ซีย์โดยช่องแคบอาร์เทอร์คิลล์ ซึ่งเชื่อมต่ออ่าวนวร์กทางด้านเหนือกับอ่าวแรริตันทางทิศใต้ มีประชากร 468,730 คน เกาะสแตเทนมีประชากรน้อยที่สุดใน 5 โบโรฮ์ แต่มีพื้นที่ใหญ่เป็นอันดับ 3 คือมีพื้นที่ 59 ตร.ไมล์  (153 ตร.กม.) ชาวฮอลันดาตั้งถิ่นฐานอย่างถาวรบนเกาะนี้เมื่อ ค.ศ. 1661 ต่อมาตกเป็นของอังกฤษในปี ค.ศ. 1664

**อ้างอิง**
สแตเทน
เกจโบซอน

เกจโบซอน (Gauge boson) คืออนุภาคโบซอนที่ทำหน้าที่เป็นอนุภาคนำพาแรงพื้นฐานในธรรมชาติ กล่าวให้เจาะจงคือ เป็นอนุภาคมูลฐานที่อธิบายอันตรกิริยาได้ด้วยทฤษฎีเกจ กล่าวคือ แรงที่กระทำต่อกันและกันเกิดขึ้นโดยการแลกเปลี่ยนเกจโบซอนกัน โดยปกติเป็นอนุภาคเสมือน

**อ้างอิง**

**แหล่งข้อมูลอื่น**
  Explanation of gauge boson and gauge fields โดย คริสโตเฟอร์ ที. ฮิลล์
หมวดหมู่:โบซอน
หมวดหมู่:ฟิสิกส์อนุภาค
หมวดหมู่:อนุภาคที่เล็กกว่าอะตอม

หมวดหมู่:วัตถุทางกายภาพ
หมวดหมู่:สสาร
หมวดหมู่:ฟิสิกส์อนุภาค
หมวดหมู่:ฟิสิกส์นิวเคลียร์
หมวดหมู่:เคมี
สต็อกพอร์ต

สต็อกพอร์ต
สต็อกพอร์ต (Stockport) เป็นเมืองในเกรตเตอร์แมนเชสเตอร์ ของอังกฤษ เมืองมีประชากร 136,082 คน (ค.ศ. 2001)
มีบันทึกเกี่ยวกับเมืองในชื่อเมืองว่า สโตกพอร์ต (Stokeport) ในปี ค.ศ. 1170 ในศตวรรษที่ 16 เป็นเมืองเล็ก ๆ ทางตอนใต้ของแม่น้ำเมอร์ซีย์ ปลูกปอและทำเชือก ในศตวรรษที่ 18 เป็นที่แรก ๆ ที่มีโรงงานทำผ้าไหม ในศตวรรษที่ 19 มีอุตสาหกรรมทำผ้าฝ้าย สต็อกพอร์ตยังเคยเป็นศูนย์กลางการทำหมวกของประเทศ โดยในปี ค.ศ. 1884 สามารถส่งออกหมวกได้มากกว่า 6 ล้านใบต่อปี แต่โรงงานผลิตหมวกสุดท้ายของสต็อกพอร์ตก็ปิดไปในปี ค.ศ. 1997

**อ้างอิง**
หมวดหมู่:เมืองในเกรเทอร์แมนเชสเตอร์
สี่สิบเจ็ดโรนิน

ภาพพิมพ์แสดงการเข้าโจมตีคฤหาสน์ของคิระ โยชินากะ 
หลุมศพของ 47 โรนิงที่วัดเซ็งงากูจิ โตเกียว
การแก้แค้นของสี่สิบเจ็ดโรนิง (Shi-jū-shichi-shi) บางครั้งอาจเรียกว่า การแก้แค้นของสี่สิบเจ็ดซามูไร  หรือ เหตุการณ์เก็นโรกุอาโก (Genroku akō jiken)  เป็นเหตุการณ์ที่เกิดขึ้นในเอโดะในช่วงต้นคริสต์ศตวรรษที่ 18  นักประวัติศาสตร์ชาวดัตช์ชื่อ ไอแซก ทิทซิงก์ กล่าวว่าเป็นเหตุการณ์สำคัญในวิถีบูชิโด 
เรื่องราวกล่าวถึงกลุ่มนักรบซามูไรจำนวน 47 คนในสังกัดของไดเมียวอาซาโนะ นางาโนริ ซึ่งถูกบังคับให้กระทำเซ็ปปูกุ เมื่อปี ค.ศ. 1701 หลังจากบันดาลโทสะ ใช้ดาบทำร้ายคิระ โยชินากะ ข้าหลวงผู้มีอิทธิพลของโชกุนโทกูงาวะ สึนาโยชิ ที่ปราสาทมัตสึโอะโอโรกะ เนื่องจากผิดกฎหมายโดยชักอาวุธออกมาภายในปราสาทของโชกุน ตามกฎแล้วอาซาโนะ นางาโนริจะต้องทำเซ็ปปูกุ ถูกยึดทรัพย์สินเป็นจำนวนมาก และประหารสมาชิกตระกูลอาซาโนะทุกคน 
เมื่อสูญเสียเจ้านายไป ซามูไรทั้งหมดสามร้อยกว่าคนในตระกูลจึงกลายเป็นโรนิน ในจำนวนนี้ 47 คนได้ซุ่มวางแผนการแก้แค้นเป็นเวลากว่าสองปี นำโดยหัวหน้าชื่อ โออิชิ โยชิโอะ จากนั้นจึงบุกเข้าโจมตีคฤหาสน์ของคิระในเอโดะ  สังหารข้าหลวงคิระโดยการตัดศีรษะ เมื่อวันที่ 30 มกราคม ค.ศ. 1703 และนำศีรษะไปไว้ที่หลุมศพของเจ้านายที่วัดเซ็งงากูจิ เพื่อเป็นการกอบกู้ศักดิ์ศรี  ภายหลังเหตุการณ์เจ้าหน้าที่บ้านเมืองได้เข้าจับกุมและตัดสินให้โรนิงทั้ง 47 กระทำผิดข้อหาฆาตกรรม แต่อนุญาตให้กระทำเซ็ปปูกุ แทนการลงโทษโดยประหารชีวิต 
เรื่องราวของโรนิงสี่สิบเจ็ดคนได้รับการเผยแพร่ผ่านการแสดงละครคาบูกิและละครหุ่นชัก   โดยเปลี่ยนชื่อตัวละคร ในชื่อเรื่อง "ชูชิงงูระ" (忠臣蔵Chūshingura) เนื่องจากในยุคเก็นโรกุ มีกฎหมายห้ามการวิพากษ์เหตุการณ์การเมืองในขณะนั้น

**อ้างอิง**

**แหล่งข้อมูลอื่น**
 The Trouble with Terasaka: The Forty-Seventh Ronin and the Chushingura Imagination date=2013-11-02  by Henry D. Smith II, Japan Review, 2004, 16:3-65
หมวดหมู่:ซามูไร
หมวดหมู่:คริสต์ทศวรรษ 1700
หมวดหมู่:ยุคเอโดะ
หมวดหมู่:เซ็ปปูกุ
หมวดหมู่:การลอบสังหาร
หมวดหมู่:การลอบสังหารในประเทศญี่ปุ่น
ไปรยา

ไปรยา (Praia, pron; "ชายหาด") เป็นเมืองหลวงและเมืองที่ใหญ่ที่สุดของประเทศกาบูเวร์ดี ตั้งอยู่ชายหาดทางใต้ของเกาะซังตียากู มีท่าเรือข้ามฟากและมีสนามบินแห่งชาติ 4 แห่ง เป็นเมืองศูนย์กลางการค้า ส่งออกกาแฟ อ้อย ผลไม้เมืองร้อน มีอุตสาหกรรมการประมง

**ภูมิศาสตร์**

**ภูมิอากาศ**
ไปรยามีสภาพภูมิอากาศแบบทะเลทราย (เคิพเพิน: BWh) ที่มีฤดูฝนสั้นและฤดูแล้งนาน โดยในช่วงเดือนสิงหาคมถึงตุลาคมมีหยาดน้ำฟ้าที่ไปรยาน้อยมาก ในเมืองมีฝนตกเฉลี่ยประมาณ in ต่อปี อุณหภูมิในบริเวณอยู่ในระดับอุ่นและคงที่ โดยมีอุณหภูมิสูงเฉลี่ย 0 และอุณหภูมิต่ำเฉลี่ย 0

**ประชากร**
ไฟล์:Nossa Senhora da Graça.jpg|thumb|โบสถ์ Nossa Senhora da Graça
จัตุรัส Alexandre Alburqueque, ย่าน Plateau
รายงานจากสำนักงานสถิติแห่งชาติ เมืองนี้มีประชากรในเดือนกรกฎาคม ค.ศ. 2017 ประมาณ 159,050 คน ในช่วงกลางคริสต์ศตวรรษที่ 19 มีประชากรในเมืองนี้ประมาณ 1,500 ถึง 2,000
ตอนที่เอ็ดมันด์ รอเบิร์ต เยี่ยมเยือนเมืองนี้ใน ค.ศ. 1832 เขาสังเกตเห็นว่าประชากรผิวดำที่ไปรยามีจำนวนประมาณ "สิบเก้าส่วนยี่สิบ" ของประชากรทั้งหมด 

**ความสัมพันธ์กับนานาชาติ**
ไปรยาเป็นเมืองพี่น้องกับเมืองดังนี้:
*USA บอสตัน สหรัฐ
*POR ฟารู ประเทศโปรตุเกส
*POR ฟีไกราดาฟอช ประเทศโปรตุเกส
*POR ฟุงชาล ประเทศโปรตุเกส
*POR กงดูมาร์ ประเทศโปรตุเกส
*CHN จี่หนาน ประเทศจีน
*POR ลิสบอน ประเทศโปรตุเกส
*MAC มาเก๊า ประเทศจีน
*POR ปงตาแดลกาดา ประเทศโปรตุเกส
*USA พรอวิเดนซ์ สหรัฐ

**อ้างอิง**

**แหล่งข้อมูลอื่น**
หมวดหมู่:เมืองหลวงในทวีปแอฟริกา
หมวดหมู่:ประเทศกาบูเวร์ดี
บันจูล

บันจูล (Banjul) เดิมชื่อ แบเทิสต์ (Bathurst) เป็นเมืองหลวงของประเทศแกมเบีย บนเกาะเซนต์แมรีบริเวณปากแม่น้ำแกมเบีย การเดินทางจากเกาะสู่แผ่นดินใหญ่ โดยทางรถยนต์และเรือเฟอร์รีทางตอนเหนือ และมีสะพานทางทิศใต้ เป็นเมืองท่า ส่งถั่วลิสงและหนังสัตว์เป็นสินค้าออก

**ภูมิอากาศ**

**อ้างอิง**

**แหล่งข้อมูลอื่น**
 A History of Banjul, PhD thesis date=2023-02-23 
หมวดหมู่:ประเทศแกมเบีย
หมวดหมู่:เมืองหลวงในทวีปแอฟริกา
แรงนิวเคลียร์

แรงนิวเคลียร์ (Nuclear force) คือแรงระหว่างนิวคลีออนสองตัวหรือมากกว่านั้น เป็นเหตุของการยึดเหนี่ยวระหว่างโปรตอนกับนิวตรอนให้อยู่ด้วยกันเป็นนิวเคลียสอะตอมได้ พลังงานนิวเคลียร์ยึดเหนี่ยวที่ปลดปล่อยออกมาทำให้มวลของนิวเคลียสน้อยกว่ามวลรวมของโปรตอนและนิวตรอนรวมกัน แรงนี้เป็นแรงดูดที่มีกำลังแรงระหว่างนิวคลอนที่อยู่ห่างกันประมาณ 1 เฟมโตเมตร (fm) วัดจากจุดศูนย์กลาง แต่จะอ่อนกำลังลงอย่างรวดเร็วที่ระยะห่างมากกว่า 2.5 fm ที่ระยะใกล้กว่า 0.7 fm แรงนี้จะกลายเป็นแรงผลัก และเป็นตัวการสำหรับรูปร่างทางกายภาพของนิวเคลียส เพราะนิวคลีออนจะไม่สามารถเข้าใกล้กันมากกว่าที่แรงนี้ยอมให้เป็นไปได้
ปัจจุบันนี้เข้าใจกันว่า แรงนิวเคลียร์เป็นปรากฏการณ์ตกค้างจากแรงที่มีกำลังมากกว่า คืออันตรกิริยาอย่างเข้ม ซึ่งเป็นแรงดูดที่ยึดเหนี่ยวอนุภาคที่เรียกว่า ควาร์ก เอาไว้ด้วยกัน เพื่อก่อให้เกิดเป็นนิวคลีออน แรงซึ่งมีกำลังมากกว่านี้มีอนุภาคพาหะที่เรียกว่า กลูออน กลูออนยึดเหนี่ยวควาร์กเอาไว้ด้วยกันด้วยแรงเหมือนกับประจุไฟฟ้า แต่มีกำลังมากกว่า 
หลักการของแรงนิวเคลียร์เริ่มก่อสร้างขึ้นในปี 1934 ไม่นานหลังจากการค้นพบนิวตรอนซึ่งเผยให้เห็นว่า นิวเคลียสอะตอมประกอบขึ้นด้วยโปรตอนกับนิวตรอน ที่ยึดเหนี่ยวกันและกันเอาไว้ด้วยแรงดึงดูด เวลานั้นเชื่อกันว่าแรงนิวเคลียร์ถูกส่งผ่านด้วยอนุภาคที่เรียกว่า เมซอน ซึ่งเป็นอนุภาคที่ทำนายเอาไว้ในทฤษฎี ก่อนจะมีการค้นพบจริงในปี ค.ศ. 1947  ต่อมาในช่วงคริสต์ทศวรรษ 1970 จึงมีความเข้าใจกันมากขึ้นว่า เมซอนเหล่านี้เป็นส่วนประกอบของควาร์กและกลูออน ที่ส่งผ่านระหว่างนิวคลีออนโดยที่ตัวมันประกอบขึ้นจากควาร์กและกลูออน แบบจำลองใหม่นี้ทำให้อันตรกิริยาอย่างเข้มเป็นตัวยึดเหนี่ยวนิวคลีออนเอาไว้ด้วยกัน 

**อ้างอิง**
 Gerald Edward Brown and A. D. Jackson, The Nucleon-Nucleon Interaction, (1976) North-Holland Publishing, Amsterdam ISBN 0-7204-0335-9- R. Machleidt and I. Slaus, "The nucleon-nucleon interaction", J. Phys. G 27 (2001) R69 (topical review).- Kenneth S. Krane, "Introductory Nuclear Physics", (1988) Wiley & Sons ISBN 0-471-80553-X- P. Navrátil and W.E. Ormand, "Ab initio shell model with a genuine three-nucleon force for the p-shell nuclei", Phys. Rev. C 68, 034305 (2003).
หมวดหมู่:แรง
หมวดหมู่:ฟิสิกส์นิวเคลียร์
ภูผาหมอก

ภูผาหมอก เป็นสตูดิโออัลบั้มเดี่ยวของปรีชา ชนะภัย หรือ เล็ก คาราบาว นับเป็นอัลบั้มเดี่ยวชุดที่ 3 ของเล็ก ออกจำหน่ายและเผยแพร่ในเดือนตุลาคม พ.ศ. 2535 ในสังกัดดี-เดย์ เอ็นเทอร์เทนเมนท์
โดยอัลบั้มชุดนี้ มีเพลงบรรเลง คือ ภูผาหมอก เป็นเพลงที่ 5 ในเทปหน้าแรก และในเพลง ตัวเปล่า ขับร้องโดย ยืนยง โอภากุล หรือ แอ๊ด คาราบาว และ ร่มนักรัก ขับร้องโดย ลือชัย งามสม หรือ ดุก คาราบาว

**รายชื่อเพลง**

**เครดิต**
ควบคุมการผลิต: เล็ก ปรีชา ชนะภัย
คำร้อง ทำนอง: เล็ก ปรีชา ชนะภัย
เปียโน ออร์แกน: หมี รัศมี เทพกิจ, ดุก ลือชัย งามสม
เบส: เอ็ดดี้ สุเทพ ปานอำพัน
กลอง: ป๋า ซิกดิส คาน
กีตาร์: เล็ก ปรีชา ชนะภัย
ไวโอลิน-วิโอล่า: สุทิน ศรีณรงค์, ธนเดช มั่งมี, พจน์ ปรีชา
เชลโล่: เทเวศ มิ่งขวัญ
โอโบ: ฉลอง เอี่ยมยี่สุน
เฟรนซ์ ฮอร์น: ชวลิต อารีวณิช
ช่างเสียง: ปุ้ม อรรถพงษ์ อึ้งศิริสวัสดิ์, ตั้น ธนศักดิ์ เทอดเกียรติกุล
มิกซ์ ดาวน์: ปุ้ม อรรถพงษ์ อึ้งศิริสวัสดิ์
บันทึกเสียง: เซ็นเตอร์สเตท

**อ้างอิง**

**แหล่งข้อมูลอื่น**
 ภูผาหมอก- ดอกแก้ว
หมวดหมู่:อัลบั้มเพลงไทยในปี พ.ศ. 2535
หมวดหมู่:อัลบั้มเพลงเพื่อชีวิต
หมวดหมู่:คาราบาว
ทีของเสือ

ทีของเสือ สตูดิโออัลบั้มของธนพล อินทฤทธิ์ ในสังกัดอาร์.เอส.โปรโมชั่น ออกจำหน่ายและเผยแพร่ในวันที่ 7 มิถุนายน พ.ศ. 2537 ราคาจำหน่ายตามที่ปรากฏบนปกอัลบั้ม 90 บาท
อัลบั้มชุดนี้นับเป็นอัลบั้มชุดแรกของเสือ ธนพล ในฐานะนักร้องและนักดนตรี หลังจากทำงานเป็นเบื้องหลังมาอย่างยาวนานในฐานะโปรดิวเซอร์, นักแต่งเพลง 
อัลบั้มชุดนี้นอกจากเสือ ธนพล ทำหน้าที่ร้องนำและเล่นกีตาร์แล้วยังมีศิลปินอื่นๆที่มีชื่อเสียงมาร่วมงานอย่างมากมาย โดยมี อนุสาร คุณะดิลก มือเบสจากวงพลอย, สุรัช ทับวัง (เป้ ไฮ-ร็อก)​ นักร้องนำจากวงไฮ-ร็อก​ และ สุรพันธ์ จำลองกุล หรือ ต๋อง วงทู มาบันทึกเสียงกีตาร์เบส​ ส่วนกีตาร์บันทึกเสียงโดยหนู มิเตอร์และ สมโชค เล้าเปี่ยมทอง (มือเบสวงร็อคเคสตร้าและหัวหน้าวงออโต้บาห์น)​ นอกจากนี้ยังได้ดำรงสิทธิ์ ศรีนาค (มือกลองวงไฮ-ร็อก)​ และธนิต เชิญพิพัฒธนสกุล (อดีตมือกลองวงเดอะ เบลสส์)​ มาช่วยบันทึกเสียงกลอง รวมถึงได้ จิตรกร บัวเนียม นักแต่งเพลงชื่อดังมาช่วยเล่นแอคคอเดียน 
เพลงที่ได้รับการโปรโมทเป็นเพลงแรก คือ รักคงยังไม่พอ ซึ่งเป็นเพลงเก่าของ เอาท์ไซเดอร์ ศิลปินร่วมสังกัด มีหลายเพลงที่ได้รับความนิยมตราบมาจนถึงปัจจุบัน อาทิ กระดาษห่อไฟ, ชีวิตหนี้, 18 ฝน เป็นต้น
ซึ่งในกลางปีเดียวกันนั้น จากความสำเร็จของอัลบั้มชุดนี้ ทำให้เสือ ธนพล ได้แสดงใน ช็อต ชาร์จ ช็อก ร็อก คอนเสิร์ต "เสืออำพัน" ร่วมกับ เป้ ไฮ-ร็อก และพิสุทธิ์ ทรัพย์วิจิตร ที่สนามกีฬากองทัพบก ถนนวิภาวดีรังสิต โดยเป็นศิลปินผู้เปิดคอนเสิร์ตในช่วงชั่วโมงแรก

**รายชื่อเพลง**

**เครดิต**
โปรดิวเซอร์: ธนพล อินทฤทธิ์
*เอ็กเซ็กคิวทีฟ โปรดิวเซอร์: ธนิต เชิญพิพัฒธนสกุล
*เอ็นจิเนียร์ส: ยงยุทธ คำยอด
*ผู้ช่วยเอ็นจิเนียร์ส, โค-โปรดิวเซอร์: จิตติพล บัวเนียม
*มิกซ์: สนอง โสตถิลักษณ์
*มาสเตอร์: ณรงค์ ซื่อไพบูลย์
*ผู้ช่วยเอ็นจิเนียร์ส: นน.รุ่งสาระทิศ, กิจจา, เสก
*บันทึกเสียง: อาร์.เอส.สตูดิโอ
*กลอง: ธนิต เชิญพิพัฒธนสกุล, สนอง โสตถิลักษณ์, ดำรงสิทธิ์ ศรีนาค
*เบส: สุรพันธ์ จำลองกุล, อนุสาร คุณะดิลก, สุรัช ทับวัง
*กีตาร์ 12 สาย,อะคูสติกกีต้าร์: สร่างศัลย์ เรืองศรี, ธนพล อินทฤทธิ์
*กีต้าร์ไฟฟ้า: สร่างศัลย์ เรืองศรี, สมโชค เล้าเปี่ยมทอง, ธนพล อินทฤทธิ์
*E-bow Guitar: สร่างศัลย์ เรืองศรี
*เปียโน: ธนิต เชิญพิพัฒธนสกุล, ธนันต์ เชิญพิพัฒธนสกุล, เรืองยศ พิมพ์ทอง
*ฮาร์โมนิก้า: ธนพล อินทฤทธิ์
*แอคคอเดียน: จิตรกร บัวเนียม
*ไวโอลิน: พจน์ ปรีชา
*แทมบูรีน: ธนพล อินทฤทธิ์
*คองก้า: ธนิต เชิญพิพัฒธนสกุล
*Harmony Vocal: อนุวาท พลางกูร
*Harmony Arranger: ธนิต เชิญพิพัฒธนสกุล 

**อ้างอิง**

**แหล่งข้อมูลอื่น**
หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
หมวดหมู่:ประเทศแกมเบีย

กแมเบีย
กแมเบีย
กแมเบีย
กแมเบีย
หมวดหมู่:ประเทศที่ใช้ภาษาอังกฤษเป็นภาษาทางการ
ก
หมวดหมู่:แอฟริกาตะวันตก
หมวดหมู่:ประเทศริมฝั่งมหาสมุทรแอตแลนติก
ทวิภาคคลื่น–อนุภาค

ทวิภาคของคลื่น–อนุภาค (Wave–particle duality) เป็นสมมติฐานที่กล่าวว่าอนุภาคทุกชนิดมีคุณสมบัติที่เป็นทั้งคลื่นและอนุภาค และในทางกลับกันคลื่นก็จะมีทั้งคุณสมบัติของคลื่นเองและอนุภาคด้วย แนวคิดนี้เป็นศูนย์กลางของกลศาสตร์ควอนตัม ซึ่งเกิดขึ้นเนื่องจากการที่แนวคิดแบบดั้งเดิมเกี่ยวกับ "อนุภาค" และ "คลื่น" ไม่สามารถใช้อธิบายพฤติกรรมของวัตถุในระดับของควอนตัมได้ การแปลความกลศาสตร์ควอนตัมมาตรฐานอธิบายปฏิทรรศน์นี้ว่าเป็นคุณสมบัติพื้นฐานของเอกภพ ขณะที่การแปลความแบบอื่นๆ อธิบายลักษณะทวิภาคนี้ว่าเป็นผลสืบเนื่องที่เกิดขึ้นมาจากขีดจำกัดต่างๆ อันหลากหลายของผู้สังเกตการณ์เอง ในที่นี้จะมุ่งประเด็นไปที่การอธิบายพฤติกรรมนี้จากมุมมองของการตีความโคเปนเฮเกน (Copenhagen interpretation) ซึ่งนิยมใช้กันอย่างกว้างขวาง โดยถือว่าความเป็นทวิภาคของคลื่น-อนุภาค เป็นรูปแบบหนึ่งของหลักการการเติมเต็ม (complementarity) ว่าปรากฏการณ์หนึ่งๆ สามารถมองได้ทั้งในทางหนึ่งหรืออีกทางหนึ่งก็ได้ แต่จะไม่สามารถมองได้ทั้งสองทางพร้อมๆ กัน

**แหล่งข้อมูลอื่น**
 title=Quantum mechanics: Myths and facts - url-status=dead - url-status=dead - E.H. Carlson,  Wave–Particle Duality: Light  on  Project PHYSNET- accessdate=December 12, 2005 
หมวดหมู่:พื้นฐานของฟิสิกส์ควอนตัม
หมวดหมู่:ทฤษฎีทวิภาค
เอนริเก ซิเอร์รา

เอนริเก ซิเอร์รา (Enrique Sierra; 29 กรกฎาคม ค.ศ. 1957 — 17 กุมภาพันธ์ ค.ศ. 2012) เป็นทั้งนักกีตาร์ นักแต่งเพลง และโปรดิวเซอร์ชาวสเปน เขาเป็นผู้ร่วมก่อตั้งกลุ่มกากาเดลุกซ์ และกลุ่มที่มีชื่อเสียงระดับตำนานอย่างราดิโอฟูตูรา รวมถึงเป็นดาวเด่นของโมบิดามาดริเลญญา และเป็นผู้เขียนร่วมในเพลงที่มีชื่อว่า เอสกูเอลาเดกาลอร์
เขาเสียชีวิต ณ วันที่ 17 กุมภาพันธ์ ค.ศ. 2012 ที่โรงพยาบาลคลินิกซานการ์โลสในกรุงมาดริด เนื่องด้วยโรคไต

**อ้างอิง**

**แหล่งข้อมูลอื่น**
  Muere Enrique Sierra, exmiembro de Radio Futura, El País
2012
หมวดหมู่:นักกีตาร์ชาวสเปน
หมวดหมู่:บุคคลจากมาดริด
หมวดหมู่:เสียชีวิตจากโรคไต
ซัวเอี๋ยม

ซัวเอี๋ยม มีชื่อในสำเนียงจีนกลางว่าไช่ เหยี่ยน (p=Cài Yǎn; เกิดเมื่อ 168 เสียชีวิตเมื่อ 224) ชื่อรองว่า เหวินจี (文姬) เป็นที่รู้จักในชื่อ ไช่ เหวินจี (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 ไช่ ยง)
เดิมนางมีชื่อรองว่า เจาจี (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 ซือหม่า เหยียน) ปฐมกษัตริย์ราชวงศ์จิ้น
ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 เฉา เชา) อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ

**ชีวิต**
ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)
ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียว
ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน
สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่
เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 ต่ง ซื่อ) เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋
มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น

**อ้างอิง**
หมวดหมู่:บุคคลในยุคสามก๊ก
หมวดหมู่:นักเขียนของวุยก๊ก
หมวดหมู่:กวีของวุยก๊ก
อิโกมะ

อิโกมะ (Ikoma-shi) เป็นนครที่ตั้งอยู่ทางตะวันตกเฉียงเหนือสุดของจังหวัดนาระ ประเทศญี่ปุ่น ก่อตั้งขึ้นในวันที่ 1 พฤศจิกายน ค.ศ. 1971 มีพื้นที่รวม 53.18 ตารางกิโลเมตร ณ วันที่ 1 เมษายน ค.ศ. 2017 นครนี้มีประชากรประมาณ 120,741 คน 49,672 หลังคาเรือน โดยมีความหนาแน่นของประชากรที่ 2,300 คนต่อตารางกิโลเมตร และมีประชากรมากเป็นอันดับสามของจังหวัด นครนี้มีชื่อเสียงจากชาเซ็ง

**อ้างอิง**

**แหล่งข้อมูลอื่น**
  เว็บไซต์ทางการ ja-  NPO ของอิโกมะ en
หมวดหมู่:นครในจังหวัดนาระ
สุนทรพจน์ชปอร์ทพาลัสท์

การชุมนุมของนาซีเมื่อวันที่ 18 กุมภาพันธ์ ค.ศ. 1943 ที่เบอร์ลินสพอ์ทพาลัสท์
ชปอร์ทพาลัสท์ (Sportpalastrede, สุนทรพจน์วังกีฬา; Sportpalast) หรือ สุนทรพจน์สงครามเบ็ดเสร็จ เป็นสุนทรพจน์กล่าวโดยโยเซฟ เกิบเบิลส์ รัฐมนตรีโฆษณาการ ที่เบอร์ลินชปอร์ทพาลัสท์ แก่ผู้ชมขนาดใหญ่แต่ถูกคัดเลือกมาอย่างระมัดระวังเมื่อวันที่ 18 กุมภาพันธ์ ค.ศ. 1943 โดยเรียกร้องให้ทำสงครามเบ็ดเสร็จ ขณะที่สถานการณ์ของนาซีเยอรมนีและพันธมิตรฝ่ายอักษะเริ่มตกเป็นรองในสงครามโลกครั้งที่สอง
สุนทรพจน์ครั้งนี้ถูกมองว่าเป็นครั้งที่มีชื่อเสียงที่สุดของโยเซฟ เกิบเบิลส์ สุนทรพจน์ดังกล่าวเป็นการประกาศยอมรับต่อสาธารณะเป็นครั้งแรกของผู้นำนาซีว่าเยอรมนีเผชิญกับภยันตรายร้ายแรง เกิบเบิลส์เคี่ยวเข็ญประชาชนเยอรมันให้ดำเนินสงครามต่อไปแม้จะยาวนานและยากลำบาก เพราะเขายืนยันว่าความอยู่รอดของเยอรมนีและความอยู่รอดของอารยธรรมตะวันตกนั้นกำลังอยู่ในความแย่

**อ้างอิง**

**แหล่งข้อมูลอื่น**
 Complete Sportpalast speech:  English translation date=2014-08-09 ,  in German
หมวดหมู่:นาซีเยอรมนี
หมวดหมู่:สุนทรพจน์
หมวดหมู่:พ.ศ. 2486
หมวดหมู่:โยเซ็ฟ เกิบเบิลส์
จาง ต้าเชียน

จาง ต้าเชียน (張大千; Chang Dai-chien; 10 พฤษภาคม ค.ศ. 1899 – 2 เมษายน ค.ศ. 1983) เป็นหนึ่งในศิลปินชาวจีนที่มีชื่อเสียงและโดดเด่นมากที่สุดของศตวรรษที่ยี่สิบ ซึ่งเดิมเป็นที่รู้จักในฐานะจิตรกรอนุรักษนิยม โดยใน ค.ศ. 1960 เขาได้มีชื่อเสียงในฐานะจิตรกรศิลปะอิมเพรสชันนิสม์และศิลปะเอ็กซเพรสชันนิสม์สมัยใหม่ จางได้รับการยกย่องเป็นปรมาจารย์ที่มีพรสวรรค์มากที่สุดแห่งศตวรรษที่ยี่สิบ

**ประวัติ**
จางเกิดในครอบครัวของศิลปินในเมืองเน่ย์เจียง มณฑลเสฉวน ประเทศจีน เขาได้ศึกษาเทคนิคการย้อมสีสิ่งทอในเกียวโต ประเทศญี่ปุ่น แล้วกลับไปสร้างความสำเร็จจากอาชีพการขายภาพวาดของเขาในเซี่ยงไฮ้
ชาวจีนมุสลิมโดยทั่วไป และผู้ว่าราชการของมณฑลชิงไห่ชื่อหม่า ปู้ฟาง ได้ส่งจางไปยังคุมบัมเพื่อแสวงหาความช่วยเหลือและคัดลอกงานพุทธศิลป์ของเมืองดันหวง
จากการสนับสนุนอย่างแข็งขันของพรรคก๊กมินตั๋ง เขาได้เดินทางออกจากประเทศจีนใน ค.ศ. 1948 และได้ย้ายไปยังโมจีดาสกรูซีส ประเทศบราซิล และหลังจากนั้นได้ย้ายสู่เมืองคาร์เมล รัฐแคลิฟอร์เนีย ก่อนที่จะไปปักหลักที่กรุงไทเป ประเทศไต้หวันในท้ายที่สุด
การพบกันครั้งหนึ่งระหว่างจาง กับปีกัสโซ่ ที่เมืองอองทีป ใน ค.ศ. 1953 ได้รับการมองว่าเป็นการประชุมขั้นสุดยอดระหว่างปรมาจารย์ผู้มีผลงานโดดเด่นแห่งศิลปะตะวันออกและตะวันตก โดยชายทั้งสองได้ทำการแลกเปลี่ยนภาพวาดในการพบกันครั้งนี้อีกด้วย

**อ้างอิง**
  15 เทรนด์ชี้ชะตาเศรษฐกิจโลกปี 55 - กรุงเทพธุรกิจ ออนไลน์ date=2012-06-26 

**แหล่งข้อมูลอื่น**
  Chang Dai-chien Residence Memorial Hall at National Palace Museum-  Zhang Daqian and his Painting Gallery at China Online Museum-  Chang Dai-chien in California date=2010-08-07 at San Francisco State University-  Chang Dai-chien date=2011-04-27  at the Cultural Affairs Bureau of Macao-  Chang Dai-chien biography (asianart.com)
หมวดหมู่:จิตรกรชาวจีน
หมวดหมู่:บุคคลจากเน่ย์เจียง‎
เดเวนเตอร์

เดเวนเตอร์ (Deventer) เป็นเทศบาลและเมืองในจังหวัดโอเฟอไรส์เซิล ตั้งอยู่ฝั่งตะวันออกของแม่น้ำไอส์เซิล โดยมีบางพื้นที่ตั้งอยู่ทางฝั่งตะวันตกเล็กน้อย มีความเป็นไปได้ว่าเมืองก่อตั้งราวปี ค.ศ. 768
หมวดหมู่:เมืองในจังหวัดโอเฟอไรส์เซิล
แย็ลกาวา

แย็ลกาวา (Jelgava, Lv-Jelgava.ogg; Mitau, De-Mitau.ogg) เป็นเมืองในประเทศลัตเวีย ตั้งอยู่ห่างจากกรุงรีกาไปทางทิศตะวันตกเฉียงใต้ราว 41 กิโลเมตร มีประชากร 55,336 คน ตั้งอยู่บนที่ราบอุดมสมบูรณ์ อยู่เหนือระดับน้ำทะเลปานกลาง 3.5 เมตร บนฝั่งแม่น้ำลีเยลูเป ผลิตผ้าลินิน น้ำตาลและผลิตภัณฑ์อาหารต่าง ๆ
เมืองนี้ก่อตั้งเมื่อ ค.ศ. 1265–1266 โดยกลุ่มอัศวินทิวทอนิก ตกอยู่ใต้การปกครองของรัสเซียใน ค.ศ. 1795 เป็นที่ตั้งกองกำลังของพรรคบอลเชวิกในเดือนตุลาคม ค.ศ. 1919 แต่กองทหารของลัตเวียและลิทัวเนียขับออกจากเมือง ในระหว่าง ค.ศ. 1941–1944 ช่วงสงครามโลกครั้งที่สอง กองทัพเยอรมันเข้ายึดครองเมืองนี้

**ชื่อ**
ก่อน ค.ศ. 1917 เมืองนี้มีชื่ออย่างเป็นทางการว่า มีเทา (Mitau) เชื่อว่าคำว่า "แย็ลกาวา" มีที่มาจากศัพท์ภาษาลิโวเนียว่า jālgab แปลว่า "เมืองบนแม่น้ำ" ต้นกำเนิดชื่อเมือง Mitau ในภาษาเยอรมัน  ยังไม่เป็นที่กระจ่าง แต่มีผู้เสนอว่ามาจากศัพท์ภาษาลัตเวียว่า mīt หรือ mainīt หมายถึง "แลกเปลี่ยน" หรือ "ค้า" จึงมีความหมายว่า "สถานที่ทำการค้า"

**เมืองพี่น้อง**
แย็ลกาวาเป็นเมืองพี่น้องในเมืองดังนี้:
*EST ปาร์นู ประเทศเอสโตเนีย (1957)
*LTU เช็วเลย์ ประเทศลิทัวเนีย (1960)
*DEN Vejle ประเทศเดนมาร์ก (1992)
*POL เบียวิสตอก ประเทศโปแลนด์ (1994)
*ROC Xinying (ไถหนาน) ประเทศไต้หวัน (2000)
*ITA อัลกาโม, ประเทศอิตาลี (2002)
*BLR บารานาวีชือ ประเทศเบลารุส (2003)
*SWE Hällefors ประเทศสวีเดน (2004)
*SWE Nacka ประเทศสวีเดน (2004)
*FRA รุแอย์-มาลแมซง ประเทศฝรั่งเศส (2006)
*RUS มากาดัน ประเทศรัสเซีย (2006)
*UKR อีวานอ-ฟรันกิวสก์ ประเทศยูเครน (2007)
*BRA นอวาโอแดซา ประเทศบราซิล (2007)
*ITA โกโม ประเทศอิตาลี (2016)

**อ้างอิง**

**แหล่งข้อมูลอื่น**
  Map of Jelgava-  City paper
หมวดหมู่:เมืองในประเทศลัตเวีย
ลีกภูมิภาค ดิวิชั่น 2 ภาคตะวันออกเฉียงเหนือ 2555

ลีกภูมิภาค ภาคตะวันออกเฉียงเหนือ ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2555 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

**สโมสร**

**ตารางคะแนน**
แก้ไขล่าสุด วันอาทิตย์ที่ 27 พฤษภาคม พ.ศ. 2555

**ผลการแข่งขัน**

หมวดหมู่:การแข่งขันฟุตบอลในประเทศไทย
หมวดหมู่:ประเทศไทยในปี พ.ศ. 2555
ลีกภูมิภาค ดิวิชั่น 2 กรุงเทพและปริมณฑล 2555

ลีกภูมิภาค กรุงเทพและปริมณฑล ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในกรุงเทพและปริมณฑล ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 7 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

**สโมสร**

**ตารางคะแนน**
แก้ไขล่าสุด วันอาทิตย์ที่ 27 พฤษภาคม พ.ศ. 2555

**ผลการแข่งขัน**
 ศุลกากร ยูไนเต็ด ถูกปรับแพ้ ม.เกษมบัณฑิต 0-2 เนื่องจาก ศุลกากร ยูไนเต็ด ส่งผู้เล่นผิดคุณสมบัติลงสนาม

หมวดหมู่:การแข่งขันฟุตบอลในประเทศไทย
หมวดหมู่:ประเทศไทยในปี พ.ศ. 2555
ลีกภูมิภาค ดิวิชั่น 2 ภาคเหนือ 2555

ลีกภูมิภาค ภาคเหนือ ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคเหนือ ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 17 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

**สโมสร**

**ตารางคะแนน**
แก้ไขล่าสุด วันเสาร์ที่ 27 ตุลาคม พ.ศ. 2555

**ผลการแข่งขัน**

หมวดหมู่:การแข่งขันฟุตบอลในประเทศไทย
หมวดหมู่:ประเทศไทยในปี พ.ศ. 2555
เพลงแผ่นดิน

เพลงแผ่นดิน  หรือ เพลงแผ่นดิน จาก 3 คีตกานต์กวี เป็นสตูดิโออัลบั้มพิเศษที่ออกจำหน่ายในปลายปี พ.ศ. 2547 ในสังกัดวอร์เนอร์ มิวสิก ประเทศไทย จำกัด
อัลบั้มเพลงแผ่นดิน เป็นการร่วมงานกันของกวี และนักดนตรีระดับที่ได้รับการยกย่องว่าเป็น "ปรมาจารย์" ของไทย 3 ท่าน คือ เนาวรัตน์ พงษ์ไพบูลย์, ธนิสร์ ศรีกลิ่นดี และพงษ์เทพ กระโดนชำนาญ
เป็นอัลบั้มที่เกิดจากการที่ทั้ง 3 เมื่อปี พ.ศ. 2528 ได้เดินทางไปร่วมทัวร์คอนเสิร์ตกับวงคาราบาว ที่สหรัฐ ซึ่งที่นั่น เนาวรัตน์ได้จรนาบทกวีออกมา 2 บท ซึ่งต่อมาได้กลายมาเป็นบทเพลงที่มีชื่อเสียง มีผู้นำไปขับร้องหลายคน คือ ทานตะวัน และนางนวล โดยมีพงษ์เทพเป็นผู้ร้องนำให้ และธนิสร์เป็นผู้เรียบเรียงดนตรี
จนกระทั่งถึงในปี พ.ศ. 2547 ธนิสร์จึงได้มีความคิดที่จะนำความทรงจำเหล่านี้ถ่ายทอดออกมาเป็นเสียงเพลงอีกครั้ง โดยบทกวีหลายบทนี้ ได้ถูกรจนาไว้ก่อนหน้านี้ เช่น คนทำทาง ที่ถูกเผยแพร่อย่างกว้างขวางในช่วงเหตุการณ์ 14 ตุลา หรือบางเพลง เช่น ชาวนาฮาเฮ, คนทำนา ใช้ทำนองของเพลงไทยเดิม หรือ เจ้านกกางเขน ใช้ทำนองเพลงพื้นบ้านของภาคใต้ ในขณะที่แทร็กสุดท้าย คือ หยัดอยู่ เป็นบทกวีร่ายโดยตัวเนาวรัตน์เอง ก็ได้เคยร่ายมาก่อนหน้านั้นในคอนเสิร์ต คอนเสิร์ต เมด อิน ไทยแลนด์ ภาค 2546 ของคาราบาว เมื่อกลางปีเดียวกัน

**คำโปรย**

**รายชื่อเพลง**

**เครดิต**
บันทึกเสียง: PMK45 STUDIO
มิกซ์ดาวน์: ศักดิ์ กะ นะ
โปรดิวซ์: อ.ธนิสร์ ศรีกลิ่นดี

**อ้างอิง**
หมวดหมู่:อัลบั้มเพลงในปี พ.ศ. 2547
หมวดหมู่:อัลบั้มเพลงเพื่อชีวิต
อิงเว มาล์มสทีน

อิงเว โยฮาน มาล์มสทีน (Yngwie Johann Malmsteen)  มีชื่อจริงคือ ลาร์ส โยฮาน อิงเว แลนเนอร์บาก (Lars Johan Yngve Lannerbäck) เกิดวันที่ 30 มิถุนายน ค.ศ. 1963 ที่สต็อกโฮล์ม ประเทศสวีเดน เป็นมือกีตาร์แนวฮาร์ดร็อกที่ได้รับยกย่องว่าผลงานของเขาเป็นการพลิกโฉมการเล่นกีตาร์เฮฟวีเมทัลในทศวรรษ 1980  มีผลงานแต่งเพลงที่ผสมผสานระหว่างดนตรีแนวบารอกกับกอทิกไว้ด้วยกัน ประกอบกับความสามารถเฉพาะตัวในการโซโลกีตาร์อย่างรวดเร็ว ที่เรียกว่า "เชร็ดดิง" (shredding) 
อิงเวเริ่มหัดเล่นดนตรีตั้งแต่อายุ 7 ขวบโดยได้แรงบันดาลใจมาจากการแสดงของจิมิ เฮนดริกซ์   โดยระบุไว้ในเว็บไซต์ส่วนตัวว่า "เขาเกิดในวันที่จิมิ เฮนดริกซ์เสียชีวิต"  ต่อมาได้คลั่งไคล้ผลงานดนตรีคลาสสิกของนิกโกเลาะ ปากานีนี ที่มีอิทธิพลต่อผลงานดนตรีของเขา  เขาเริ่มใช้ชื่อ อิงเว มาล์มสทีน ตั้งแต่อายุ 10 ปี โดยแผลงมาจากนามสกุล มาล์มสเทน (Malmsten) นามสกุลเดิมของมารดา

**อ้างอิง**

**แหล่งข้อมูลอื่น**
  Audio interview with Yngwie // Metalpaths.com 2010 date=2012-03-12 -  Audio Interview with Yngwie on GuitarJamDaily.com date=2009-08-03 -  HardRadio.com interview with Yngwie
หมวดหมู่:นักดนตรีชาวสวีเดน
หมวดหมู่:นักกีตาร์
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากสต็อกโฮล์ม
เลกาโปรปรีมาดีวีซีโอเน

เลกาโปรปรีมาดีวีซีโอเน (Lega Pro Prima Divisione) หรือดิวิชั่น 2 เป็นลีกฟุตบอลของอิตาลี ก่อตั้งขึ้นเมื่อปี 1935
หมวดหมู่:ฟุตบอลในประเทศอิตาลี
บรรษัท

บรรษัท (corporation) หรือ บริษัท (เป็นคำที่ใช้ในสหรัฐอเมริกา) หมายถึงองคภาวะตามกฎหมาย (legal entity) ที่มีสิทธิและความรับผิดแตกต่างกันระหว่างสมาชิก ซึ่งจัดตั้งภายใต้กฎหมายของรัฐ  บรรษัทมีหลายรูปแบบต่างกันออกไป ส่วนใหญ่เกี่ยวข้องกับการประกอบกิจการธุรกิจ บรรษัทในยุคก่อนก่อตั้งขึ้นโดยกฎบัตร (เช่นพระราชบัญญัติหรือรัฐบัญญัติผ่านทางรัฐสภาหรือสภานิติบัญญัติ) ปัจจุบันนี้บรรษัทใหม่สามารถก่อตั้งขึ้นได้โดยการจดทะเบียนตามที่กฎหมายกำหนด

**อ้างอิง**

**ดูเพิ่ม**
 บริษัท (company)

หมวดหมู่:บริษัท
หมวดหมู่:กฎหมายธุรกิจ
หมวดหมู่:กฎหมายบริษัท
หมวดหมู่:องคภาวะตามกฎหมาย
ร็อคแอนด์ซ็อคคอนเนคชั่น

ร็อคแอนด์ซ็อคคอนเนคชั่น (The Rock 'n' Sock Connection) เป็นอดีตคู่แท็กทีมจากWWFและWWE ซึ่งสมาชิกของคู่แท็กทีมนี้คือเดอะร็อกและแมนไคนด์ โดยคู่นี้ได้แชมป์แท็กทีมถึง 3 สมัย

**ผลงาน**
 World Wrestling Federation
** WWF Tag Team Championship (3 times)

**อ้างอิง**

**แหล่งข้อมูลอื่น**
  The Rock's WWE Profile-  Mick Foley's WWE Profile
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:ภาพยนตร์ที่มีฉากในนครนิวยอร์ก

หมวดหมู่:ภาพยนตร์แบ่งตามเมืองของฉากการถ่ายทำ
หมวดหมู่:นครนิวยอร์ก
หมวดหมู่:ภาพยนตร์ที่มีฉากในรัฐนิวยอร์ก